《挽崔舍人 其二》
宋代·陈苍舒

昔宰金渊日，获从二陆游。同朝深自喜，投袂意相稠。

□□方惊殁，公乎遽若休。佳城知有日，老泪洒西州。

作者简介：陈苍舒，字朋元（《周文忠集·游山录》卷一）。孝宗乾道元年（一一六五），知溧阳县（《景定建康志》卷二七）。淳熙九年（一一八二），官枢密院检详诸房文字（《崔舍人玉堂类稿》附录）。范成大诗中多及之。今录诗二首。